
	1.
	Noteikumu projekts
11. Komersants, kas nodrošina publiskā fiksētā elektronisko sakaru tīkla darbību, nodrošina Centram piekļuvi šo noteikumu 5.1. un 5.2. ​apakšpunktā​​​​​​ minētajai informācijai par visiem komersanta galalietotājiem.
	Iebildums
Izteikt projekta 11. punktu redakcijā, par kādu tika panākta vienošanās sanāksmē ar Satiksmes ministriju.
Piedāvātā redakcija
11. Komersants, kas nodrošina publiskā fiksētā elektronisko sakaru tīkla darbību, ievada datubāzē šo noteikumu 5.1. un 5.2. apakšpunktā​​​​​​ minēto informāciju par visiem komersanta galalietotājiem.
	Līva Rudzīte (IEM)

	2.
	Noteikumu projekts
11. Komersants, kas nodrošina publiskā fiksētā elektronisko sakaru tīkla darbību, nodrošina Centram piekļuvi šo noteikumu 5.1. un 5.2. ​apakšpunktā​​​​​​ minētajai informācijai par visiem komersanta galalietotājiem.
	Iebildums
Precizēt 11.punkta redakciju saskaņā ar sanāksmē panākto vienošanos: 

Komersants, kas nodrošina publiskā fiksētā elektronisko sakaru tīkla darbību, ievada datubāzē šo noteikumu 5.1., 5.2. apakšpunktā​​​​​​ minēto informāciju par visiem komersanta galalietotājiem.
 
Piedāvātā redakcija
-
	Artūrs Pokšāns (IeM IC)

	3.
	Noteikumu projekts
5.3. izsaucēja atrašanās vietas dati vai adrese un adreses punkta koordinātas atbilstoši Valsts adrešu reģistra informācijas sistēmas datiem;
	Priekšlikums
Lai Valsts policijas operatīvās vadības struktūrvienības spētu efektīvi un operatīvi reaģēt uz notikumu, veicot personas meklēšanas pasākumus, ir būtiski zināt virzienu, kurā persona pārvietojas. Tādējādi Valsts policijai papildus ir nepieciešamas arī ziņas par personas pārvietošanās virzienu, proti, platuma, garuma GPS koordinātas.
Ņemot vērā minēto, Valsts policija izsaka priekšlikumu papildināt projekta 5.3. apakšpunktu aiz vārdiem "koordinātas" ar vārdiem iekavās "(platuma, garuma GPS koordinātas)".
Piedāvātā redakcija
-
	Iveta Brūvere (VP)

	4.
	Noteikumu projekts
5.5. datu iesūtīšanas datums un laiks.
	Priekšlikums
Sistēmā ir būtiski fiksēt sarunas ilgumu, lai Valsts policija varētu veikt turpmākās izmeklēšanas darbības par viltus un draudu zvaniem personas, kura ir veikusi šo zvanu, identificēšanai, proti, sākotnēji jānoskaidro, no kura sakaru operatora tīkla šis zvans ir ienācis, zvana datumu un sarunas ilgumu. Tādējādi izsakām priekšlikumu papildināt projekta 5.5. apakšpunktu aiz vārda "laiks" ar vārdiem "un sarunas ilgums".
Piedāvātā redakcija
-
	Iveta Brūvere (VP)

	5.
	Noteikumu projekts
16. Ja no publiskā mobilo elektronisko sakaru tīkla ir izsaukts numurs (savienojums ir noticis) "110", "112", "113", "114" vai "115", komersants atbilstoši šo noteikumu 8. punktam nosaka izsaucēja atrašanās vietu vai ģeogrāfiskās koordinātas (ja izsaucējam ir identifikācijas karte, – arī galalietotāja vai izsaucēja numuru) un sniedz Centram datus par tām.
	Priekšlikums
Lai Valsts policijas operatīvās vadības struktūrvienības spētu efektīvi un operatīvi reaģēt uz notikumu, veicot personas meklēšanas pasākumus, ir būtiski zināt virzienu, kurā persona pārvietojas. Tādējādi Valsts policijai papildus ir nepieciešamas arī ziņas par personas pārvietošanās virzienu, proti, platuma, garuma GPS koordinātas.
Ņemot vērā minēto, Valsts policija izsaka priekšlikumu papildināt projekta 16. punktu aiz vārdiem "koordinātas" ar vārdiem iekavās "(platuma, garuma GPS koordinātas)".
Piedāvātā redakcija
-
	Iveta Brūvere (VP)



